V Ankaranu bo nastalo novo obmorsko središče

Občina Ankaran bo v začetku septembra pod okriljem Zbornice za arhitekturo in prostor Slovenije (ZAPS) objavila odprti urbanistični, arhitekturni in krajinskoarhitekturni natečaj za ureditev območja »ANKARAN CENTER«. Projekt, ki temelji na sprejetem občinskem prostorskem načrtu, predstavlja največji in najpomembnejši razvojni projekt občine doslej.