Pozor na primorski avtocesti: zaviranje pred radarjem ne bo več pomagalo

Voznikom, ki pred radarjem zmanjšajo hitrost, nato pa znova pritisnejo na plin, takšna taktika kmalu ne bo več pomagala. Dars namreč napoveduje, da bo septembra na štirih odsekih slovenskih avtocest predvidoma zaživelo sekcijsko merjenje hitrosti. Eden od izbranih odsekov je tudi na primorski avtocesti – med Logatcem in Vrhniko v smeri proti Ljubljani.