Luka Dončić z Lakersi na igrišču svojega otroštva v Ljubljani (VIDEO)

Luka Dončić je svojim soigralcem iz Los Angeles Lakers danes pokazal prav poseben košček svoje Ljubljane. Odpeljal jih je na prenovljeno košarkarsko igrišče v Savskem naselju, kjer je kot otrok preživljal čas z žogo in nabiral prve košarkarske izkušnje. Tokrat se je na igrišče vrnil kot eden največjih zvezdnikov svetovne košarke – v družbi svojih soigralcev iz ene najslavnejših ekip lige NBA.